Juodasis notofagas

Juodasis notofagas (Nothofagus solandri) – monotipinės notofaginių (Nothofagaceae) šeimos visžalių medžių rūšis. Endeminė Naujojoje Zelandijoje (auga tiek Šiaurės, tiek Pietų saloje).

Aukštis iki 27 m, tačiau pakrantėse, kalnuose (medžių linijoje) augantys augalai teužauga iki krūmokšnio. Lapai pražangūs, kiaušiniški, 10 mm ilgio ir 5 mm pločio, lygiakraščiai.

Notofagas vadinamas juoduoju dėl dažnai kamieną ir šakas dengiančių suodinų puvenų. Jos susidaro dėl skydamarių, čiulpiančių augalo syvus ir išskiriančių medaus rasą.
 

Notofaginiai
Medžiai ir krūmai